laion/Wikipedia-Exotic huggingface dataset:
רשות המטרו

רשות המטרו היא רשות ממשלתית בישראל האחראית על קידום הרכבת התחתית של מטרפולין תל אביב-יפו (גוש דן), הרשות היא בעלת "סמכות-על" שתמנע עיכובים ובירוקרטיה בהקמת המטרו בגוש דן. רשות המטרו הוקמה בכפוף למשרד התחבורה. רשות המטרו תהיה עצמאית בהפעלת סמכותה לשם מילוי תפקידיה ותפעל בהתאם למדיניות הממשלה. לרשות המטרו יהיו מועצה מאסדרת, ועדה מנהלת ומנהל. תפקידי רשות המטרו, למעט התפקידים שיוחדו למועצה המאסדרת, לוועדה המנהלת או למנהל, יבוצעו בידי המנהל באמצעות עובדי הרשות. רשות המטרו תקדם ותנהל מטעם הממשלה את מיזם המטרו, ובכלל זה תפעל לטובת קידומו כמיזם בעל חשיבות לאומית. רשות המטרו תתקשר בהסכם עם חברה ממשלתית או חברה בת ממשלתית, אחת או יותר, לצורך ביצוע פעולות לקידום מיזם המטרו (בחוק זה- חברה מבצעת). עובדי רשות המטרו הם עובדי מדינה. שר האוצר ושר התחבורה רשאים להורות, בהודעה שתפורסם ברשומות, כי רשות המטרו תקדם ותנהל מיזמים נוספים בתחום התחבורה היבשתית להסעת המונים; כן רשאית הממשלה להטיל על רשות המטרו תפקידים נוספים בתחום התחבורה היבשתית על רשות המטרו. במאי 2020 החליט להקים שר האוצר, ישראל כ"ץ מטה תחבורה אשר ירכז פרויקטים לאומיים גדולים בתחום התשתיות והתחבורה, בין הפרויקטים ניתן למנות את המטרו בגוש דן ומסר קווי רכבת קלה חדשים. עם זאת, לאחר הקמת ממשלת ישראל ה-36 וכניסתו של אביגדור ליברמן לתפקיד שר האוצר, החליט האחרון לבטל את המטה בגלל חשש לכפל סמכויות עם שאר משרדי הממשלה. ביולי 2021, עלה לאוויר מחדש הרעיון להקמת רשות ייעודית שתעסוק בהקמת המטרו, הוחלט להקים את "רשות המטרו" שתהיה בעלת "סמכות-על" שתמנע עיכובים ובירוקרטיה בהקמת המטרו בגוש דן, כך למשל במקרה ורשויות מקומיות שיבקשו להוציא צו מניעה לעבודות של המטרו בשטחיהן ייאלצו לבקש אישור מהרשות. באוקטובר 2021 אושר "החוק להקמת רשות המטרו" שכלל בין היתר גם מס והיטל על בעלי נכסים הסמוכים לתוואי המטרו בסך של כ-75% מהשבחת הנכס, וזאת במטרה לממן את פרויקט התשתיות היקר ביותר שיבוצע במדינת ישראל. ליאור גוטמן, הממשלה מקימה מטה תשתיות באוצר לטיפול בפרויקטים של תחבורה, גז ובינוי, באתר כלכליסט, 28 במאי 2020 גיא ליברמן, ‏מאחורי הקלעים של המטרו: הקרב על סמכויות הניהול ושאלת התקציב, באתר גלובס, 15 ביולי 2021 אורן דורי, ‏חוק המטרו אושר להצבעה סופית בכנסת: התושבים יסבסדו את עלויות העתק, באתר גלובס, 18 באוקטובר 2021 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
סניו

הסניו (באיטלקית: Senio) הוא נהר באורך 92 ק"מ בחבל רומאניה (אנ') שבאיטליה, יובל של נהר רנו (אנ'). מקור הנהר הוא בנפת פירנצה בהרי האפנינים - טוסקו-אמיליאנו. הנהר זורם מצפון-מזרח למחוז רוונה וזורם ליד קאסולה ולסניו (Casola Valsenio), ריולו טרמה (Riolo Terme), קסטל בולונזה (Castel Bolognese), קונטיניולה (Cotignola), לוגו (Lugo), בניה קבלו (Bagnacavallo), פוסיניאנו (Fusignano) ואלפונסינה (Alfonsine) לפני שהוא מתמזג עם הנהר רנו. לסניו יש יובל בשם סינטריה הזורם לתוכו מזרחית לריולו טרמה. הנהר נמצא לאורך הדרך לאימולה. בשפך הנהר יש זרימה של כ-10 מ"ק לשנייה אך הזרימה נעה בטווח שבין 0.3 מ"ק לשנייה ל-500 מ"ק לשנייה, לפי העונה וכמות המשקעים.[דרוש מקור] באזור הנהר התחוללו מספר קרבות קשים באביב 1945, במהלך השלבים האחרונים של מלחמת העולם השנייה באירופה. חציית נהר הסניו על ידי בעלות הברית הייתה אחד המכשולים האחרונים לפני כיבוש עמק הפו הגדול לשם השלמת המערכה באיטליה. המגינים הגרמנים היו ברובם יחידות צנחנים מובחרות, ובימים האחרונים של המלחמה באירופה, הארמייה השמינית הבריטית ספגה אבדות רבות בחציית נהר מוגן זה. בקרבות אלה השתתפה גם הבריגדה היהודית. מדיה וקבצים בנושא סניו בוויקישיתוף "World War II Engagements at the Senio River". אורכב מ-המקור ב-2012-07-28. The Times Comprehensive Atlas of the World (13 ed.). London: Times Books. 2011. p. 76 M6. ISBN 9780007419135. Tenerelli, Fabrizio (25 באפריל 2020). "L'ambasciatore di Israele ricorda i 100 anni della Conferenza di Sanremo" [Israeli ambassador commemorates the 100th anniversary of the San Remo conference] (באיטלקית). אורכב מ-המקור ב-6 באוגוסט 2020. {{cite web}}: (עזרה) (with archivistic photos) ערך זה הוא קצרמר בנושא איטליה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
רדפורד

האם התכוונתם ל... אריק רדפורד – מחליק אמנותי על קרח קנדי בלייר רדפורד – שחקן אמריקאי ג'ון רדפורד – כדורגלן עבר אנגלי דונלד ב. רדפורד – ארכאולוג ואגיפטולוג קנדי רוברט רדפורד – שחקן, במאי ומפיק קולנוע
חשבונות הטוויטר הנעקבים ביותר

האדם בעל מספר העוקבים הגבוה ביותר ברשת החברתית המקוונת טוויטר הוא היזם אילון מאסק, כשאחריו ברשימה ממוקמים ברק אובמה, ג'סטין ביבר, קייטי פרי ריהאנה וכריסטיאנו רונאלדו, עם למעלה מ-100 מיליון עוקבים כל אחד. אחרי שהוסרה חסימתו של דונלד טראמפ בטוויטר, הוא הוחזר לרשימה, וניצב במקום ה-8 עם 87.8 מיליון עוקבים. הטבלה הבאה מפרטת את 20 החשבונות של המוזיקאים הנעקבים ביותר בטוויטר, תוך פירוט על הסוגה של המוזיקאי. קייטי פרי היא הזמרת הנעקבת ביותר בטוויטר עם מעל ל-109 מיליון עוקבים. הציוצים האהובים ביותר בטוויטר חשבונות הטוויטר הישראליים הנעקבים ביותר חשבונות האינסטגרם הנעקבים ביותר חשבונות הטיקטוק הנעקבים ביותר ערוצי היוטיוב בעלי מספר המנויים הגדול ביותר הסרטונים הנצפים ביותר ביוטיוב השירים המושמעים ביותר בספוטיפיי Narendra Modi, Twitter Top 50 Twitter users sorted by Followers - Socialblade Twitter Stats | Twitter Statistics, socialblade.com KaylorCharts13 on Instagram: "Most Followed Female Artists on Twitter #1. Katy Perry - 109M #2. Rihanna - 102M #3. Taylor Swift - 88M #4. Lady Gaga - 84M #5. Ariana Grande - 82M #6. Selena Gomez - 64M", Instagram (באנגלית) בדצמבר 2021, גרנדה מחקה את חשבונה לרגל חג המולד Ariana Grande Deleted Her Twitter Account for Christmas and PPL Are *Very* Concerned, Cosmopolitan, ‏2021-12-26 (באנגלית אמריקאית) Ariana Grande appears to delete Twitter account, The Independent, ‏2021-12-25 (באנגלית)
ג'ורג' אלקוק

ג'ורג' אלקוק (באנגלית: George Alcock‏; נולד ב-28 באוגוסט 1912 – 15 בדצמבר 2000) היה אסטרונום שידוע בגילוי גופי שמיים מסוג נובה ושביט ג'ורג' אלקוק נולד בעיירה פטרבורו שבקיימברידג'שייר. ג'ורג' אלקוק החל להתעניין באסטרונומיה בעקבות ליקוי חמה של שנת 1921. בשנת 1935 הוא הצטרף לאיגור האסטרונומיה הבריטי. בשנת 1953 אלקוק החליט להתרכז בגילי כוכבי שביט חדשים ובהמשך גם נובה. הטכניקה שלו מתבססת על ניתוח אלפי צילומים. בשנת 1959 הוא גילה שביט C/1959 Q1, השביט הראשון שהתגלה על ידי אסטרונום בריטי מאז 1894. תוך מספר ימים הוא גילה שביט נוסף C/1959 Q2. בשנת 1967 הוא גילה נובה HR Delphini. בהמשך הוא גילה כוכבי נובה נוספים לרבות גילוי V838 בהרקולס בשנת 1991. בסך הכול הוא גילה חמש כוכבי שביט וחמש נובה. על פעילותו בתחום האסטרונומיה הוא קיבל מדליה של החברה האסטרונומית המלכותית בשנת 1963 ובשנת 1979 התקבל למסדר האימפריה הבריטית. אסטרואיד 3174 שהתגלה בשנת 1984 נקרא על שמו. ג'ורג' אלקוק התחתן בשנת 1936 ואשתו חלקה אתו התעננות באסטרונומיה. החל משנת 1947 הם התגוררו בכפר בו בנו ביית בשם "אנטארס". ביוגרפיה
פיגוע הדריסה בווקשה

פיגוע הדריסה בווקשה אירע ב-21 בנובמבר 2021, בסביבות השעה 16:39, כשרכב SUV מדגם פורד אסקייפ (אנ') פרץ לתוך קהל הצועדים במצעד חג המולד בעיר ווקשה שבמדינת ויסקונסין, ארצות הברית. בפיגוע הדריסה נהרגו חמישה אנשים ונפצעו למעלה מ-40 נוספים. בין הפצועים ישנם 12 ילדים. שוטר אחד ירה לעבר הרכב בעת האירוע בניסיון לעצור אותו, אך זה נמלט. זמן קצר לאחר מכן המשטרה איתרה את הרכב הפוגע, וחשוד אחד נלקח למעצר. מושל ויסקונסין, טוני אוורס, מסר כי הוא מתפלל לשלום הנפגעים ולכל מי שהושפע מ"האירוע חסר-ההיגיון הזה", והביע תודה לכל האנשים שהזדרזו לסייע לנפגעים במהירות. מדיה וקבצים בנושא פיגוע הדריסה בווקשה בוויקישיתוף רכב דהר לתוך מצעד בוויסקונסין: 5 נהרגו ויותר מ-40 נפצעו, בהם ילדים רבים, באתר ynet, 22 בנובמבר 2021 Sanchez, Rosa; Hoyos, Joshua (22 בנובמבר 2021). "5 dead, over 40 injured after car drives into Christmas parade in Wisconsin: Police". ABC News. נבדק ב-22 בנובמבר 2021. {{cite news}}: (עזרה) Bauer, Scott; Householder, Mike (21 בנובמבר 2021). "Police: 'Some fatalities' when SUV hits Wisconsin Christmas parade". Associated Press. ארכיון מ-22 בנובמבר 2021. נבדק ב-21 בנובמבר 2021. {{cite news}}: (עזרה) "Fire Chief Steve Howard speaks about Waukesha Christmas parade incident | FOX6 News Milwaukee". WITI. 21 בנובמבר 2021. נבדק ב-22 בנובמבר 2021 – via YouTube. {{cite news}}: (עזרה)תחזוקה - ציטוט: url-status (link) Beech, Eric; Ulmer, Alexandra (22 בנובמבר 2021). "Five dead, more than 40 injured after vehicle plows through Wisconsin parade". Reuters. {{cite news}}: (עזרה) Rawling, Gillian (22 בנובמבר 2021). "Governor Evers "praying for Waukesha tonight"". WMTV. נבדק ב-22 בנובמבר 2021. {{cite news}}: (עזרה)תחזוקה - ציטוט: url-status (link) ערך זה הוא קצרמר בנושא ארצות הברית ובנושא טרור. אתם מוזמנים לתרום לוויקיפדיה ולהרחיב אותו.
מור סלארדי

מור סלארדי מִראקושפלבה, (במקור שפיצר; בהונגרית: Rákosfalvi Szalárdi Mór אובודה, 13 באפריל 1851 – בודפשט, 18 באוקטובר 1914) היה רופא יהודי-הונגרי, פרופסור באוניברסיטה. הוא פעל רבות בעניין הקמת בתי יתומים ובארגון הקמת מוסדות למקלטי ילדים בהונגריה. על זכויותיו אלה קיבל תואר אצולה הונגרית עם הקידומת "ראקושפלבי". מור (מוריץ) שפיצר נולד במשפחה יהודית כבנם של הסוחר ברנאט שפיצר ושל פאני מייטנר. הוא סיים את מבחני הבגרות בגימנסיה הריאלית הראשית ברובע 4 של בודפשט, לאחר מכן למד רפואה בווינה ובפריז ולבסוף בשנת 1874 קיבל את התואר דוקטור לרפואה בווינה. משנת 1876 עבד בבית החולים רוקוש בבודפשט. שפיצר שינה את שם משפחתו לסלארדי ב-1877. הוא קיבל תואר פרופסור חבר באוניברסיטה בשנת 1881 והפנה את תשומת הלב למאבק בתמותת תינוקות במאמריו ובעלונים שפרסם. בשנת 1884 ייסד את אגודת בית היתומים הלאומית של הצלב הלבן ("אגודת הצלב הלבן להגנת ילדים"). בשנת 1885 השתתף ביחד עם ד"ר יוז'ף באנוצי. וברנאט אלכסנדר בהקמת בית החולים לילדים של הצלב הלבן (היום קליניקה לילדים של אוניברסיטת זמלווייס). בשנת 1898 הפקיד ראש ממשלת הונגריה, קלמן סל, בידיו את האחריות על אגודת בית היתומים את הארגון הלאומי להגנת הילדים ואת הטיפול בילדים נטושים. משנת 1902 היה סלארדי סגן המנהל והרופא הראשי של מעון הילדים הממלכתי שארגן. בשלב זה הגנת ילדים כבר כללה 17,000 ילדים בממלכת הונגריה במסגרת האימפריה האוסטרו-הונגרית. סלארדי ייצג את נושא הגנת הילדים גם בקונגרסים זרים. כהוקרה על זכויותיו והישגיו אלה העניק לו מלך הונגריה, פרנץ יוזף הראשון, קיסר אוסטריה את צלב הכבוד המוכתר בדרגת זהב ותואר אצולה (כמו Sir בבריטניה). אשתו הייתה אנה פלדיאק, אותה נשא לאישה בבודפשט ב-12 בנובמבר 1883. הוא הובא למנוחות בבית הקברות היהודי ברקושקרסטור. יתומי החברה (שבועון רפואי, 1876); בית היתומים הציבורי ותמותת ילדים בהונגריה, עם 4 טבלאות (1879); תמותה בבתי חולים לתינוקות (1898); תזונה מלאכותית של תינוקות, תוך התייחסות מיוחדת לבתי היתומים (1899) Les enfants abandonnés (פריז, 1900) ענייני בתי יתומים (1902) טיפול מוסדי בילדים (1903) רחוב נקרא על שמו ברובע 20 של בודפשט. Szana: Szalárdi Mór (Orvosi Hetilap 1914. 785. sz.); Fritz Sándor: A magyar szociálhigiéne úttörői. Szalárdi Mór élete és működése (Orv. L., Népegészségügy, 1946. 12. sz.). orvostortenet.hu לקסיקון ביוגרפי הונגרי. עורכת ראשית אגנש קניירש. 1969 לקסיקון יהודי הונגרי. 1929. עורך פטר אויווארי. מור סלארדי יוז'ף סיניאי: חייהם ויצירותיהם של סופרים הונגרים בלה קמפלן: אלמנך האצולה ההונגרית (בודפשט, 1910) pl. Magyar zsidó lexikon Halálesete bejegyezve a Bp. VII. ker. állami halotti akv. 1412/1914. folyószáma alatt. Magyar zsidó lexikon Az engedélyt tartalmazó BM rendelet száma/évszáma: 45709/1877. Névváltoztatási kimutatások 1877. év 5. oldal 18. sor. egyes források szerint 1885-ben http://www.elib.hu/04000/04093/html/szocikk/11857.htm A pesti neológ izr. hitközség házassági anyakönyve, 400/1883. folyószám.
מישה נתן

מישה נתן (12 במאי 1918 – 29 ביולי 1995) היה שחקן קולנוע ישראלי. נתן נולד לשמחה ולנעמי בפולין. שני הוריו היו שחקנים. למד בגימנסיה בווילנה. בתום לימודיו הצטרף ב-1937 לתיאטרון של הוריו וכן בתיאטרון היידי בהנהלת אידה קמינסקה. לאחר השואה הגיע למינכן ושיחק שם בתיאטרון היידי. עלה ארצה ב-1949. מעלייתו שיחק בהפקות תיאטרון ביידיש בלהקות של יוסף בולוף, דז'יגאן ושומאכר, זיגמונט טורקוב ויעקב בן-עמי. ב-1992 זכה בפרס יקיר איגוד אמני ישראל. ב-1989 כתב את התסריט לסרט תלווה לי את אשתך, בו גם שיחק. נתן היה נשוי לשחקנית נורית כהן ולזוג שתי בנות. 1967 - עליזה מזרחי 1972 - שתי דפיקות לב 1973 - הבית ברחוב שלוש 1983 - אסקימו לימון 5 1986 - אלכס חולה אהבה 1987 - מאש"ה 1989 - תלווה לי את אשתך. מישה נתן, במיזם "אישים" לתיעוד היצירה הישראלית מישה נתן, במסד הנתונים הקולנועיים IMDb (באנגלית) מישה נתן, באתר "אידיבי", מאגר הידע העברי לקולנוע ישראלי ועולמי מישה נתן, באתר ספר הקולנוע הישראלי מישה נתן, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב מישה נתן, באתר Discogs (באנגלית) מישה נתן, באתר MOOMA (בארכיון האינטרנט) מישה נתן, בארכיון הבימה מישה נתן, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב מישה נתן (1918-1995), דף שער בספרייה הלאומית ערך זה הוא קצרמר בנושא שחקנים ובנושא ישראלים. אתם מוזמנים לתרום לוויקיפדיה ולהרחיב אותו.
דלמא (אי)

האי דלמא (בערבית: جزيرة دلما) הוא אי במפרץ הפרסי, הנמצא תחת ריבונות איחוד האמירויות הערביות. הוא ממוקם כ-42 קילומטרים (26 מיל) מול חופי אבו דאבי ו-116 קילומטרים (72 מיל) מדוחה. האי מונגש על ידי שדה התעופה דלמא ועל ידי מעבורת מהיבשה. במפקד האוכלוסין משנת 2000 נמנו באי כ-5,000 נפשות. באי יש בארות מים מתוקים, שאיפשרו התיישבות אנושית לאורך ההיסטוריה. ב-1992 בוצע סקר ארכאולוגי ראשוני באי דלמא. זוהו יותר מ-20 אתרים ארכאולוגיים, החל מהתקופה הנאוליתית (תקופת האבן המאוחרת). מדיה וקבצים בנושא דלמא בוויקישיתוף "دلما.. جزيرة اللؤلؤ والمياه العذبة". الامارات اليوم. 29 בנובמבר 2008. {{cite news}}: (עזרה) "Ancient settlements detected at Dalma Island and Al Khan". נבדק ב-2 בנובמבר 2011. {{cite web}}: (עזרה) ערך זה הוא קצרמר בנושא איים ובנושא איחוד האמירויות הערביות. אתם מוזמנים לתרום לוויקיפדיה ולהרחיב אותו.
טיגריס בסערה טרופית

טיגריס בסערה טרופית או מופתע! (בצרפתית: Tigre dans une tempête tropicale או Surpris! בהתאמה) הוא ציור בצבעי שמן של הצייר הצרפתי אנרי רוסו, שנוצר בשנת 1891. היצירה היא ראשונה מבין סדרת ציורים של רוסו המתארים סצנות מתוך חיי הטבע בג'ונגלים. בציור מתואר טיגריס שעוקב אחר טרפו בעת סערה. רוסו הגיש את הציור לאקדמיה לציור ופיסול ("Académie de peinture et de sculpture"), אך חברי האקדמיה דחו את בקשתו. רוסו הגיש לבסוף את היצירה לאגודת האמנים העצמאיים ("Société des Artistes Indépendants") שבה היה ניתן להגיש יצירות ללא תהליך מקדמי של בחינה על ידי חברי ועדה. היצירה קיבלה ביקורות מעורבות; מבקרי אמנות רבים לעגו על היצירה וכינו אותה ילדותית. אולם, אמנים כמו פליקס וואלוטון שיבחו את יצירתו של רוסו. רבים ראו במוטיב הג'ונגל של רוסו השראה מיצירותיו של אז'ן דלקרואה. באופן מוטעה, נטען כי רוסו שאב את ההשראה לסצנה בציור משירותו הצבאי במקסיקו, אולם האמן למעשה מעולם לא עזב את צרפת, וככל הנראה הוא שאב השראה מז'רדן דה פלאנט, מגזיני טבע וספרים. יצירות ואמנות על טבע פראי היו מקובלת באותה העת, כגון יצירותו של הפסל עמנואל פרמיי, אולם ציורו של רוסו נדחה על ידי המבקרים בני זמנו מפאת סגנונו של האמן. הטרף של הטיגריס לא מופיע ביצירה, והמתבונן ביצירה אמור לנחש מהי התוצאה הסופית של מארב זה. משמו המקורי של היצירה, "מופתע!", ניתן להסיק כי ידו של הטיגריס היא על העליונה. מאוחר יותר, רוסו הסביר כי הטרף של הטיגריס היו קבוצת חוקרים. חרף העובדה שיצירתו של רוסו נראית פשוטה, האמן עשה שימוש רב בצללים ובגוונים של הצבע הירוק כדי להדגיש את השפע בג'ונגל. רוסו עשה גם שימוש בצבע אפור-כסוף כדי ליצור גשם, והוא עשה זאת על ידי ציור קווים אלכסוניים דקים לאורך היצירה בהשפעת ציוריו של ויליאם אדולף בוגרו. אף על פי שטיגריס בסערה טרופית הביא להכרה מסוימת בפועלו של רוסו, לקח לאמן כשבע שנים לחזור ולצייר סצנת ג'ונגל נוספת. הביקורות כלפיו השתנו במעט, אולם הוא עדיין העדיף להתמקד במוטיבים אחרים ביצירותיו, ורק לאחר כחמש שנים נוספות הוא הציג יצירת ג'ונגל נוספת. מלבד טיגריס בסערה טרופית, רוסו עשה שימוש בטיגריס ביצירתיו ארבע פעמים נוספות. במשך השנים הבאות וגם לאחר מותו של רוסו ב-1910 יצירותיו עדיין היו שנויות במחלוקת, ברם אמנים בני זמנו כמו פבלו פיקאסו, אנרי מאטיס ואנרי דה טולוז-לוטרק כן העריכו את עבודותיו. בסביבות שנת 1908, רוסו מכר את טיגריס בסערה טרופית ושתי יצירות נוספות לסוחר אומנות תמורת 190 פרנק, מחיר נמוך ממה שהציע תחילה. בשנת 1972, היצירה נמכרת לגלריה הלאומית שבלונדון בעזרתו של הנדבן ולטר אננברג. מדיה וקבצים בנושא טיגריס בסערה טרופית בוויקישיתוף Morris & Green, p. 143. Morris & Green, p. 142.
עיריית קיצ'נר

עיריית קיצ'נר היא גוף השלטון המקומי במעמד של עירייה, האחראי לניהולה השוטף של העיר קיצ'נר הנמצא במחוז אונטריו שבקנדה. ככל רשות מקומית עוסקת עיריית קיצ'נר בעניינים מוניציפליים מסוג הסדרות שרותי חינוך, תרבות, רווחה, תשתיות, ניקיון, תברואה וכדומה. המועצה מורכבת מראש העירייה ועשרה חברי מועצה הממונים על המחלקות השונות. הבחירות לראשות העירייה מתקיימות כל ארבע שנים בתחילת חודש אוקטובר. ראש העיר הנוכחי הוא ברי ורבאנוביץ' (Berry Vrbanovic) (אנ'). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המועצה נבחרה בבחירות המוניציפליות ב-2006. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המועצה נבחרה בבחירות המוניציפליות ב-2010. המועצה נבחרה בבחירות המוניציפליות 2014. "Berry Vrbanovic elected Kitchener mayor". CBC News, October 27, 2014.
יוסף בבליקי

הרב יוסף בבליקי (ה'תרס"ח, 1907/1908 -, כ"ג באייר ה'תשמ"ג, 6 במאי 1983) היה רב ודיין ישראלי, כיהן כאב בית הדין האזורי בתל אביב ובירושלים ור"מ בישיבת פורת יוסף. נולד בשנת ה'תרס"ח בחצר שטרויס בירושלים לדניאל ושרה. בצעירותו למד מפי חכמי ירושלים הרב יוסף חיים זוננפלד, הרב אריה לייב ברוידא והרב שלמה אליעזר אלפנדרי, שאליו היה מקורב מאד. היה מראשוני התלמידים בישיבת פורת יוסף אצל הרב עזרא עטייה. נסמך לרבנות מהרב הראשי בן ציון מאיר חי עוזיאל. בהדרכת הרב עטייה, התמקד בלימוד ענייני המקדש והקרבנות. נשא את אסתר, בתו של הדרשן והמקובל רבי משה מונשרוף. בשנת ה'תרצ"ה התמנה לר"מ בישיבת פורת יוסף, ובין תלמידיו שם היו הרבנים מרדכי אליהו, בן ציון אבא שאול, שלמה בן שמעון, אליהו שרים, משה טופיק ועוד. בין השאר לימד ב"כיתת קודשים" שעסקו בה בלימוד סדר קודשים. בשנת ה'תשי"א (1950) התמנה לדיין בבית הדין הרבני בתל אביב, מבלי שנבחן, וזאת לאחר שהרב יוסף שלום אלישיב, שהיה בקשרי ידידות וחברותא עמו, המליץ עליו לרב הראשי יצחק אייזיק הלוי הרצוג. בשנת ה'תשט"ו התמנה לאב בית דין תל אביב. ישב בהרכב הראשון שדן בשאלת ממזרותם של האחים חנוך ומרים לנגר, והתנגד לפסק הדין של הרב שלמה גורן ובית דינו שהתירו את האחים ממזרותם. בשנת 1965 עבר לכהן כאב"ד ירושלים, במקומו של הרב סלמן חוגי עבודי שקודם לבית הדין הרבני הגדול. נפטר ביום שישי, כ"ג באייר ה'תשמ"ג, 6 במאי 1983, ונקבר בהר המנוחות. מחלת נפש הינה עילה לכפית גט. קברו, באתר BillionGraves . מ. פאר, קרטב לשער השמים, יתד נאמן מוסף שבת קודש, פרשת במדבר ה'תש"ן, עמ' 6. הרב שלמה גורן, פסק הדין בעניין האחת והאחות, ירושלים תשל"ג, עמ' 819-848 נח זבולוני, הושלם שיבוץ דיינים חדשים, חרות, 17 במאי 1965. פסקי דין של בתי הדין הרבניים חלק א עמ' 5-15
האלגוריתם של פרים

האלגוריתם של פרים הוא אלגוריתם חמדן המשמש למציאת עץ פורש מינימלי בגרף ממושקל לא מכוון. האלגוריתם פותח לראשונה בידי המתמטיקאי הצ'כי וויטייך ירניק בשנת 1930 ובאופן בלתי תלוי בידי רוברט פרים בשנת 1957 ובידי אדסחר דייקסטרה בשנת 1959. האלגוריתם מתחיל את בניית העץ מקודקוד פתיחה שנבחר באופן שרירותי. בכל צעד האלגוריתם מוסיף לעץ את הצלע בעלת המשקל המינימלי מבין אלה היוצאות מקודקודי העץ ולא סוגרות מעגל. מהלך זה מבוסס על "תכונת החתך". בעת מימוש האלגוריתם נעשה שימוש בערימה שמתוכה מוציאים בכל פעם את הצלע המינימלית. אם משתמשים בערימה בינארית סיבוכיות האלגוריתם תהיה   O ( E log ⁡ V + V log ⁡ V ) {\displaystyle \ O(E\log {V}+V\log {V})} (כאשר   E {\displaystyle \ E} הוא מספר הקשתות ו-   V {\displaystyle \ V} הוא מספר הקודקודים). ניתן לשפרה מעט באמצעות שימוש בערימת פיבונאצ'י ולהגיע ל-   O ( E + V log ⁡ V ) {\displaystyle \ O(E+V\log V)} . באופן כללי היעילות של האלגוריתם של פרים טובה מזו של האלגוריתם של קרוסקל. למרות זאת, אם הקלט כבר ממויין לפי משקלי הקשתות או כאשר ניתן למיין אותם בזמן ליניארי, אזי האלגוריתם של קרוסקל יהיה מהיר יותר עם זמן ריצה של   O ( E   α ( E , V ) ) {\displaystyle \ O(E\ \alpha (E,V))} . האלגוריתם של קרוסקל מדיה וקבצים בנושא האלגוריתם של פרים בוויקישיתוף
לאון פרדריק

לאון פרדריק (בהולנדית: Léon Frédéric‏; 26 באוגוסט 1856 – 27 בינואר 1940) היה צייר סימבוליסט בלגי. נושאי ציוריו המוקדמים היו על מיסטיקה נוצרית פנטסטית, ואילו עבודותיו המאוחרות שיקפו נושאים חברתיים. אביו היה תכשיטן מצליח. בשנת 1871, הוא למד אצל האדריכל והצייר הדקורטיבי, שרל-אלברט והחל ללמוד קורסי לילה באקדמיה המלכותית לאמנויות יפות בבריסל. ב-1874 הוא מצא תפקיד בבית המלאכה של יאן פורטלס. בשנה שלאחר מכן, הוא ועוד כמה סטודנטים צעירים לאמנות עבדו יחד בסטודיו פרטי שבו יכלו לצייר דוגמנים חיים ועירומים. אביו מימן לו סיור לימודים באיטליה בשנים 1878–1879. הוא נסע לנאפולי, רומא, פירנצה וונציה. הציירים האהובים עליו היו סנדרו בוטיצ'לי ודומניקו גירלנדיו . בשובו מאיטליה ערך את הופעת הבכורה שלו בסלון בבריסל, שם היה בהשפעתו של ז'ול בסטיאן-לפאג', והפך לחבר בקבוצת האמנים. ב-1883 עבר לארדנים הבלגיים, ונסע רבות לאנגליה, גרמניה והולנד. הוא זכה במדליית זהב בתערוכה העולמית (1889). אלכסנדר בנואה הצעיר היה מעריץ גדול של יצירותיו ובשנת 1898 דאג לרכישת כמה מהם על ידי הנסיכה מריה טנישבה, לתערוכה בסנט פטרסבורג. לאחר נישואיו, הוא עבר לביתו החדש ב-1899, והמשיך לטייל ולהציג את עבודותיו בירידים בינלאומיים. הוא זכה בפרסים בארצות הברית ובגרמניה ובמדליית זהב נוספת בתערוכה עולמית (1900). ב-1904 הוא מונה לחבר באקדמיה המלכותית וב-1929 הוכתר כברון ואביר מסדר לאופולד על ידי המלך אלברט הראשון. יצירותיו נמצאות במוזיאונים המלכותיים לאמנויות יפות של בלגיה, המוזיאון לאמנויות יפות בגנט ומוזיאון ד'אורסה. תור הזהב: הבוקר כל הדברים מתים, אבל כולם יקומו לתחייה באמצעות אהבת אלוהים (פאנל מרכזי) קבורת איכר עידן העובדים - טריפטיכון מדיה וקבצים בנושא לאון פרדריק בוויקישיתוף "Les âges de l'ouvrier [The Ages of the Worker"], www.musee-orsay.fr Dictionnaire des Peintres belges: 2382 FRÉDÉRIC, Léon, balat.kikirpa.be "Léon FRÉDÉRIC", Whitford Fine Art (באנגלית) Encyclopædia Universalis, LÉON FRÉDÉRIC, Encyclopædia Universalis (ב־)
מילון שרוני

מילון ערבי-עברי שימושי מאת אברהם שרוני הוא מילון מוביל בקרב לומדי הערבית הספרותית דוברי העברית בישראל, לצד מילון איילון-שנער ומילון מילסון. יוזמת כתיבת מילון ערבי-עברי חדש לצרכים ביטחוניים הועלתה ב-1976 בידי אפרים לפיד, שהיה אז מפקד יחידת חצב בחיל המודיעין, כדי שיחליף את מילון איילון-שנער הוותיק והלא-עדכני. כתיבת המילון החלה ב-1 בפברואר 1977 בידי צוות בן שישה מומחים בהנחיית המזרחן אברהם שרוני. הצוות נעזר בשלושה מילונים קודמים, ביניהם מילון ערבי-עברי למונחים צבאיים ולמונחים שימושיים שערך המילונאי עזרא מני. מן המילון החדש הושמטו המונחים הצבאיים שהיו במילון הקודם. מלאכת הכתיבה של המילון החדש הסתיימה רק ב-29 ביולי 1980. מלכתחילה החליט פרופסור יעקב שויקה, האחראי לתוכנת המילון, לנקד רק את הערכים בערבית ולא את תרגומם לעברית, אך אנשי ההוצאה לאור דרשו לקבל את הטקסט מנוקד כולו ומוקלד. עבודה זו ארכה שנים מספר, והמילון יצא לאור בשלושה כרכים רק ב-1987 בהוצאת משרד הביטחון. בד בבד, גדל מספר הערכים במילון במהלך שנים אלו. עד סוף 2007 נתווספו למהדורות החדשות של המילון 3,000 ערכים חדשים ו-12 אלף פירושים נוספים לערכים קיימים. בגרסתו הראשונית כלל מילון שרוני ערכים רבים שאינן בשימוש רחב בערבית, כגון שמות של צמחים, בעלי חיים וכוכבים. בשל כך הציע שלום סרי, מנהל ההוצאה לאור של משרד הביטחון, לקצר את המילון ולהסיר ממנו את הערכים הללו במטרה לפשטו. בנובמבר 1991 יצאה לאור גרסה מקוצרת של מילון שרוני בכרך אחד. נכון ל-2017, יצאה לאור גרסה זו של מילון שרוני בעשרים וחמש הדפסות. אף שמילון שרוני הוא מילון ספרותי, שולבו בתוכו גם מילים נבחרות בערבית מדוברת. המילים הללו סומנו באות ד', מלשון דיבור. כדי להקל על חיפוש הערכים במילון, הוחלט כי הפעלים ימוקמו על פי סדר אלפביתי בגוף עבר נסתר. זאת בשונה ממילון איילון-שנער הוותיק יותר המחייב את הקורא לחפש כל פועל על פי השורש שלו, ולפיכך מצריך מיומנות גבוהה. כך הפך מילון שרוני למילון נגיש יותר. נַחֵם אילן, תיווך תרבותי – אברהם שרוני מן המודעין הצבאי אל המילון הערבי-עברי, פעמים, 122–123 (תש"ע), עמ' 206–208. אברהם שרוני, מילון ערבי-עברי שימושי, משרד הביטחון – ההוצאה לאור, 1991, פתח דבר.
כריש לבן-אף

כריש לבן-אף (שם מדעי: Nasolamia velox) הוא מין של דג סחוס ממשפחת הכרישיים והוא המין היחיד בסוגו, הקרוב מעט לכריש כחול או לסוג כריש עקב מבנה ראש דומה. המין חי באזורים הטרופיים באוקיינוס השקט לחופי אמריקה בין פרו לבאחה קליפורניה ודרום קליפורניה בעומקים רדודים של 15 עד 200 מטרים. זהו כריש קטן יחסית באורך 1.5 מטר בממוצע. הוא בעל גוונים אפורים בהירים ובטן לבנה עם חוטם לבן וארוך בעל כתם שחור לאורכו. הלסתות קצרות ובעלות שיניים משוננות בעלות רכסים צרים. הוא בעל זוג סנפירי גב, כשהקדמי גדול בהרבה מהאחורי ובעל סנפיר שת וזנב ממוזלג ארוך. הנקבות משריצות עד 5 צאצאים חיים, הנולדים באורך 55 סנטימטרים. כריש זה חי לרוב בגפו והוא שוכן בקרקעית הים החופית לרוב באזורים חוליים או בוציים ובשוניות. הכריש ניזון מלהקות דגים וסרטנים שהוא לוכד. מין זה מצוי בסכנת הכחדה עקב דיג יתר מצד האדם. מדיה וקבצים בנושא כריש לבן-אף בוויקישיתוף כריש לבן-אף, באתר ITIS (באנגלית) כריש לבן-אף, באתר NCBI (באנגלית) כריש לבן-אף, באתר Animal Diversity Web (באנגלית) כריש לבן-אף, באתר FishBase (באנגלית) כריש לבן-אף, באתר GBIF (באנגלית) כריש לבן-אף באתר הרשימה האדומה של IUCN